पार्टी में सभी हमशक्ल बच्चे मिले तो खुली पोल, पहचान छिपाकर करता रहा स्पर्म डोनेट
अभी ऑस्ट्रेलियाई स्पर्म डोनर अपने फर्जीवाड़े के चलते दुनिया भर में छाया हुआ है। दरअसल, चालबाजी से यह व्यक्ति स्पर्म डोनेशन कर 60 बच्चों का बाप बन चुका है।
आयुष्मान खुराना की 'विकी डोनर' फिल्म अगर आपने देखी है तो यह जरूर समझ जाएंगे कि दुनिया में स्पर्म डोनेशन का ट्रेंड कितनी तेजी से बढ़ा है। अभी ऑस्ट्रेलियाई स्पर्म डोनर अपने फर्जीवाड़े के चलते दुनिया भर में छाया हुआ है। दरअसल, चालबाजी से यह व्यक्ति स्पर्म डोनेशन कर 60 बच्चों का बाप बन चुका है। इतना ही नहीं सभी 60 बच्चों का चेहरा बिल्कुल एक जैसा है। यानी सभी हमशक्ल हैं।
संयोग से पार्टी में खुल गया राज
हालांकि, इन बच्चों के एक ही पिता होने का राज तब तक राज ही बना रहा जब तक वे एक स्थान पर नहीं मिले। संयोग ऐसा हुआ कि ये सभी बच्चे एक पार्टी में शामिल हुए। जहां सभी बच्चों का चेहरा एक जैसा देखकर पेरेंट्स के होश उड़ गए। इसके बाद पता लगाने की शुरुआत हो गई कि आखिर ऐसे कैसे हुआ? यह देख सभी अस्पताल पहुंचे और इस रहस्य को सुलझाने में जुट गए। वहां पेरेंट्स को पता चला कि इन सभी का पिता एक ही व्यक्ति है।
नाम बदलकर LGBTQ+ कम्युनिटी के कई सदस्यों दान किया स्पर्म
ऑस्ट्रेलिया में जब जांच हुई तो पता चला कि इस शख्स ने अपना स्पर्म LGBTQ+ कम्युनिटी के कई सदस्यों को दान किया था। जबकि इस देश का कानून कहता है कि एक बार में सिर्फ एक ही डोनर के स्पर्म का इस्तेमाल किया जा सकता है। लेकिन उसने अपनी पहचान छिपाकर 4 अलग-अलग नामों से कई पेरेंट्स को अपने स्पर्म डोनेट कर दिया।
खबर से जुड़े इस पोल के जरिए अपनी राय दें
ब्रिटेन में 66 साल का टीचर स्पर्म डोनेट कर बना 129 बच्चों का पिता
पिछले साल ब्रिटेन में एक टीचर के स्पर्म डोनेशन के जरिए 129 बच्चों के पिता बनने का मामला सामने आया था।
डेली मेल की एक रिपोर्ट के मुताबिक डर्बी के चेडेसडेन में रहने वाले 66 वर्षीय टीचर क्लाइवेस जोंस ने फेसबुक के जरिए 58 साल की उम्र में स्पर्म डोनेट करना शुरू किया था। लेकिन वह इसके लिए कोई पैसा नहीं लेता था। यानी वह स्वैच्छिक दाता के तौर पर काम करता था। हालांकि, इस तरह के काम की वजह से ब्रिटेन में कई तरह के नैतिक सवाल उठ खड़े हुए थे।
ऑस्ट्रेलिया में बवाल लेकिन चीन में स्पर्म डोनेशन को सरकार दे रही बढ़ावा
चीन में पहली वार जनसंख्या में कमी आई है और यहां बूढ़े लोगों की संख्या में तेजी से बढ़ोतरी हो रही है। ऐसे में गिरती जन्मदर को रोकने के लिए यहां स्पर्म डोनेशन को खुद सरकार ही प्रोत्साहन देने लगी है जिसके लिए स्पर्म डोनेशन बैंक बनाए गए हैं।
चीन की राजधानी बीजिंग सहित कई शहरों में स्पर्म डोनेशन क्लिनिक स्थानीय यूनिवर्सिटी के छात्रों से स्पर्म डोनेशन की अपील कर रहे हैं। यन्नान प्रांत में 20 से 40 साल के लोगों से स्पर्म प्राप्त किया जा रहा है।
खास बात यह है कि चीन में स्पर्म डोनेट करने पर अच्छे खासे पैसे भी मिलते हैं। डोनर का पहले हेल्थ चेकअप होता है और सब कुछ ठीक होने पर वे 81 हजार रुपए की सब्सिडी के साथ 8 से 12 डोनेशन करते हैं।
भारत में भी बढ़ा ट्रेंड
नि:संतान दंपतियों के बीच स्पर्म से संतान प्राप्ति का ट्रेंड भारत में भी है। यहां कई स्पर्म बैंक खुल चुके हैं। इनमें विदेशी स्पर्म बैंक भी शामिल हैं। स्पर्म को ऐसे बैंक में कई वर्षों तक सुरक्षित रखा जाता है। मीडिया खबरों के मुताबिक, भारत में एक वॉयल स्पर्म डोनेट करने पर 8 से 10 हजार रुपए तक मिल जाते हैं।